# Ръководство за потребителя

# Компютър VAIO Duo 13SVD1321

Отпечатване

## Форматиране на носителя “Memory Stick”

Носителят “Memory Stick” е форматиран в специфичния формат FAT по подразбиране и е готов за употреба.

При форматиране задължително използвайте устройството, създадено за форматиране на носителя, което да поддържа носителя “Memory Stick”.

Ако искате да форматирате повторно носителя с компютъра VAIO, следвайте тези стъпки.

#### Забележка

- При форматиране на носителя “Memory Stick”се изтриват всички данни в него. Не забравяйте да направите архивно копие на важната информация, за да избегнете изтриването й.

- Не изваждайте носителя “Memory Stick” от слота по време на форматиране. Това може да доведе до неизправност.

1. Намерете слота за “Memory Stick”.
2. Внимателно плъзнете носителя “Memory Stick” в слота, докато щракне на място.

   Вижте Поставяне на “Memory Stick” за допълнителна информация.

3. Отворете Компютър (Computer).

   За отваряне на Компютър (Computer) вж. Търсене/стартиране на Приложения (Apps), Настройки (Settings) или Файлове (Files).

4. Щракнете с десен бутон върху иконата на “Memory Stick” и изберете Форматиране (Format).
5. Изберете Възстанови настройката по подразбиране (Restore device defaults).

   Размерът на единицата за заделяне и файловата система ще се променят на настройките по подразбиране. (Не избирайте NTFS от падащия списък Файлова система (File system), тъй като това може да доведе до неизправност.)

   Процесът по форматиране ще завърши по-бързо, ако изберете Бързо форматиране (Quick Format) в Опции на форматиране (Format options).

6. Изберете Започни (Start).

   Следвайте инструкциите на екрана.

#### Съвет

- Слотът за носителя “Memory Stick” на компютъра работи също като слот за SD карта с памет.

- Форматирането на носителя “Memory Stick” може да отнеме известно време в зависимост от типа на носителя.

Обратно в началото на страницата

### Сродна тема

- Относно носителя “Memory Stick”
- Съвместим “Memory Stick”
- Поставяне на “Memory Stick”
- Изваждане на носителя “Memory Stick”
- Забележки относно използването на “Memory Stick”

Обратно в началото на страницата