# Ръководство за потребителя

# Компютър VAIO Duo 13SVD1321

Отпечатване

## Как се използва писалката (модели, оборудвани с Цифрова писалка)

С помощта на предоставената писалка (Цифрова писалка) може да работите интуитивно с компютъра VAIO, като докосвате екрана леко или проследявате нещо на екрана.

#### За да преместите курсора на екрана

Задръжте писалката близо до екрана, без да го докосвате. На екрана се появява малък курсор. Преместете писалката в желаната посока.

#### Щракване (докосване)

Докоснете желаната точка на екрана с писалката.

Използвайте това действие, за да изберете опция, като например OK или Отказ (Cancel); за да изберете елемент от менюто или да изпълните други операции, като например операции, при които обикновено бихте използвали левия бутон на мишката.

#### Двукратно щракване (двукратно докосване)

Докоснете желаната точка на екрана двукратно в бърза последователност с писалката.

Може да стартирате приложение или да отворите файл, като докоснете двукратно иконата му.

#### Щракване с десен бутон (натискане и задържане)

Натиснете и задръжте долния бутон на писалката, след което докоснете веднъж желаната точка на екрана. В зависимост от мястото, където докосвате екрана, може да се появя падащо меню.

Може да извършвате същата операция, като задържате писалката на желаната точка за няколко секунди.

#### Плъзгане (преместване на елемент)

Поставете внимателно писалката върху елемента, който ще се мести, след което плъзнете елемента на екрана, за да го преместите.

#### Изтриване на текст

В зависимост от приложението може да изтривате текст.

Натиснете и задръжте горния бутон на писалката, поставете внимателно писалката на първия текстов елемент за изтриване, след което маркирайте с писалката текста до последния текстов елемент за изтриване. Натиснете Delete или Backspace, за да изтриете текста.

#### Забележка

- Използвайте предоставената писалка.

- Задна капачка съдържа магнит. Не приближавайте обект, който се влияе лесно от магнитни смущения (като например кредитна карта) близо до писалката. Това може да доведе до загуба на записаните данни.

- Ако използвате приложение, което използва цифровия компас, дръжте писалката встрани от компютъра VAIO, за да избегнете влиянието на вградения магнит на Задна капачка върху магнитометъра на компютъра.

- Може да използвате писалката с отпусната върху екрана ръка. Ако преместите писалката към сензорния екран, не може да контролирате сензорния екран с пръсти.

- В зависимост от екрана има вероятност да не можете да използвате писалката, за да превъртате екрана.

- Тази писалка няма превключвател за захранване. Поставете необходимата батерия в писалката, за да работи.

- Ако писалката не функционира правилно, сменете батерията. Вижте Смяна на батерията на писалката (модели, оборудвани с Цифрова писалка) за допълнителна информация.

- Усещането за писане с предоставеното перо се различава от усещането с прикаченото перо. Заменете перото с предоставеното, за да промените усещането. Вижте Смяна на перото (модели, оборудвани с Цифрова писалка) за допълнителна информация.

- За да избегнете поглъщане, съхранявайте малките части (като например перо, Задна капачка, кука за писалка и батерия) на недостъпно за децата място.

#### Съвет

- Някои приложения улавят натиска на писалката и променят съответно дебелината на линията от писалката.

- Натиснете долния бутон на писалката близо до екрана, за да стартирате Active Clip. Вижте Изрязване на изображение, показано на екрана на компютъра (Active Clip) за допълнителна информация.

- Откачането на писалката от куката за писалка стартира автоматично предпочитаното приложение. Вижте Стартиране на предпочитаното приложение, когато откачате писалката (модели, оборудвани с Цифрова писалка) за допълнителна информация.

Обратно в началото на страницата

### Сродна тема

- Използване на сензорния екран (за модели, оборудвани със сензорен екран)
- Изрязване на изображение, показано на екрана на компютъра (Active Clip)

Обратно в началото на страницата