# Ръководство за потребителя

# Компютър VAIO Duo 13SVD1321

Отпечатване

## Обновяване на компютъра VAIO

Ако компютърът VAIO е нестабилен, препоръчително е да използвате функцията за обновяване, предоставена от Windows. Обновете компютъра, като следвате стъпките по-долу.

#### Забележка

- Моделите, оборудвани с 64 ГБ или 128 ГБ SSD устройство, не поддържат функцията за обновяване. Ако желаете да проверите капацитета на SSD устройството, натиснете бутона ASSIST, докато компютърът VAIO е изключен, за да се покаже екранът VAIO Care (режим на спасяване) (VAIO Care (Rescue Mode)), след което изберете Стартирайте настройка на BIOS (Start BIOS setup).

1. Натиснете бутона ASSIST, докато компютърът VAIO е изключен.
   Ще се появи екранът VAIO Care (режим на спасяване) (VAIO Care (Rescue Mode)).
2. Изберете Начало на отстраняване на неизправности (Възстановяване) (Start troubleshooting (recovery)).
   Следвайте инструкциите на екрана, докато се появи екранът Изберете опция (Choose an option).
3. Изберете Отстраняване на неизправности (Troubleshoot) и Обновяване (Refresh your PC).

Повечето потребителски данни, записани на вграденото устройство за съхранение, някои настройки за Windows и всички приложения, изтеглени от Магазин на Windows (Windows Store), ще се запазят дори и след обновяването на компютъра VAIO. Въпреки това някои настройки на приложения или файлове в конкретните папки може да се загубят.

Потвърдете следния списък за подробни данни относно настройките, които се запазват, и данните, които се изтриват след обновяване на компютъра.

#### Настройки, които се запазват след обновяването на компютъра VAIO

Настройките по-долу ще се запазят след обновяването на компютъра VAIO.

- Настройки на библиотеката

- Потребителски акаунти (локални, домейнови, акаунт в Microsoft) и членства в групи

- Настройки на домейна

- Настройки на Windows Update

- Фон на стартов екран и екран при заключване

- Теми на работния плот

- Езикови настройки

- Профили за безжична мрежа

- Настройки, конфигурирани в първоначалното представяне на Windows

#### Данни, които се изтриват след обновяването на компютъра VAIO

Данните в папките, указани по-долу, ще се изтрият след обновяването на компютъра VAIO.

- \Windows

- \Program Files

- \Program Files(x86)

- \ProgramData

- \Потребители\(Потребителско име)\AppData

#### Забележка

- Записвайте важните данни предварително.

- Данните със защитени авторски права, като например цифрово излъчвани данни или файлове с музика, организирани по приложения за възпроизвеждане на цифрови носители, може да не са налични дори ако са запазени на същото местоположение след обновяването на компютъра VAIO.

  Вижте помощния файл към използваното приложение за инструкции.

#### Съвет

- Приложенията, инсталирани при доставката и инсталирани от Магазин на Windows (Windows Store), ще се запазят, докато всички настолни приложения, инсталирани след закупуването, ще се изтрият.

Обратно в началото на страницата

### Сродна тема

- Относно възстановяването
- Възстановяване от областта за възстановяване
- Възстановяване от носител за възстановяване
- Забележки относно възстановяването

Обратно в началото на страницата