# Ръководство за потребителя

# Компютър VAIO Duo 13SVD1321

Отпечатване

## Забележки относно вградените сензори

Преди да използвате вградените сензори, прочетете предпазните мерки за правилна употреба по-долу.

### Бележки относно използването на вградения акселерометър

- Не може да променяте ориентацията на екрана на компютъра, докато компютърът VAIO е свързан към външен дисплей. Ако свържете компютъра към външен дисплей, докато го използвате в портретна ориентация, екранът на компютъра автоматично ще се смени на пейзажна (хоризонтална) ориентация.

- Екранът на компютъра може да се изкриви, ако променяте ориентацията на екрана на компютъра, докато скрийнсейвърът е активиран.

- Някои приложения не поддържат портретна ориентация и може да не работят правилно. В този случай използвайте компютъра VAIO в пейзажна ориентация.

### Забележки относно използването на вградения цифров компас

- Вграденият цифров компас работи чрез разпознаване на посоката на магнитното поле. Не разчитайте единствено на предоставената информация за местоположение от вградения цифров компас.

  Точността на цифровия компас може лесно да се повлияе от магнитни смущения и може да не работи правилно особено на следните места:

  - В асансьор или помещение, построено с железни материали, като например желязна рамка или стоманобетон

  - Близо до стоманобетонна конструкция, като например пешеходен мост или голяма зала на летище или железопътна гара

  - Близо до или във влак или кола

  - Близо до надземен трансформатор или електропроводи с високо напрежение

  - Близо до метален продукт, като например чин с метална рамка или метална мебел

  - Близо до материал, който има високо ниво на магнитни смущения, като например магнит, магнитен държател или високоговорители

    Предоставената писалка (Цифрова писалка) съдържа магнит. Ако приближите писалката до магнитометъра () на компютъра VAIO или я поставите на клавиатурата близо до магнитометъра, цифровият компас може да не работи правилно. (модели с Цифрова писалка)

- Регулирането на ъгъла на LCD екрана може да намали точността на вградения цифров компас; но това е нормално и не означава неизправност. В такъв случай е необходимо да калибрирате цифровия компас.

  Преместете се далеч от материали, които предизвикват магнитни смущения, като например метални продукти или магнити, и изпълнете посочените операции, докато работи приложение, което използва цифровия компас.

  При моделите, оборудвани с писалка, изпълнете следните операции, докато държите писалката встрани от компютъра VAIO.

  - Поставете компютъра VAIO на плоска повърхност, хванете компютъра с две ръце, след това го завъртете на 360 градуса по посока на часовниковата стрелка с изправен LCD екран.

    Обикновено е необходимо да завъртите компютъра VAIO около 5 до 10 пъти. На места, подложени на силни магнитни смущения, завъртете компютъра около 10 до 20 пъти.

  - Ако проблемът не се отстрани, използвайте компютъра VAIO на места с по-малко магнитни смущения.

Обратно в началото на страницата