# Ръководство за потребителя

# Компютър VAIO Duo 13SVD1321

Отпечатване

## Възстановяване на системните файлове с помощта на точката за възстановяване, когато Windows не може да се стартира

Когато не може да стартирате Windows, следвайте стъпките по-долу за възстановяване на системните файлове на компютъра.

Ако използвате носител за възстановяване (оптични дискове) на модел без вградено оптично дисково устройство, свържете външно оптично дисково устройство (не е предоставено в комплекта) към компютъра VAIO. Вижте Свързване на външно устройство за допълнителна информация относно свързването на външно оптично дисково устройство.

Ако разполагате с предоставен адаптер за променлив ток или захранващ кабел, включете го към източник на захранване.

1. Поставете носителя за възстановяване (оптичните дискове) в оптичното дисково устройство или свържете USB флаш устройство към USB порта на компютъра VAIO, докато компютърът е в нормален режим.
2. Изключете компютъра VAIO.
3. Натиснете бутона ASSIST, за да се покаже екранът VAIO Care (режим на спасяване) (VAIO Care (Rescue Mode)) и изберете Стартирайте от носител (USB устройство/оптичен диск) (Start from media (USB device/optical disc)).

   Следвайте инструкциите на екрана, докато се появи екранът Изберете опция (Choose an option).

4. Изберете Отстраняване на неизправности (Troubleshoot), Разширени опции (Advanced options) и Възстановяване на системата (System Restore).
5. Изберете операционната система.

   Ще се появи прозорецът Възстановяване на системата (System Restore).

6. Изберете Напред (Next).
7. Изберете точка за възстановяване, след което изберете Напред (Next).

   Ще се появи прозорецът за потвърждение на избраната точка за възстановяване.

8. Изберете Готово (Finish), за да потвърдите точката за възстановяване.

   Компютърът VAIO се рестартира след възстановяването на системните файлове.

Обратно в началото на страницата

### Сродна тема

- Относно архивирането
- Относно видовете архивиране
- Архивиране на данните, когато Windows не може да се стартира
- Възстановяване на данни с помощта на Инструмент за възстановяване на данни от VAIO (VAIO Data Restore Tool)
- Създаване на точка за възстановяване

Обратно в началото на страницата