# Ръководство за потребителя

# Компютър VAIO Duo 13SVD1321

Отпечатване

## Съвместим “Memory Stick”

В слота за “Memory Stick” на компютъра VAIO може да се поставят следните размери и типове носители:

- “Memory Stick Duo”

- “Memory Stick PRO Duo”

- “Memory Stick PRO-HG Duo”

- “Memory Stick Micro”

### Относно “MagicGate”

“MagicGate” се отнася до технология за защита на авторските права, разработена от Sony. Извършва се процес на удостоверяване между съвместимото с “MagicGate” устройство и “Memory Stick”, за да се провери дали могат да съхраняват и възпроизвеждат правилно данните, които ще бъдат шифровани. Удостоверяването се извършва също така и преди да се възпроизведат данните, и само след като се удостоверят правилно, данните ще се дешифрират и възпроизведат. Данните, защитени с авторски права, може да се възпроизвеждат само от удостоверено устройство.

#### Забележка

- Компютърът VAIO поддържа само “Memory Stick” с размер Duo и не поддържа “Memory Stick” със стандартен размер.

- Преди да използвате “Memory Stick Micro” (“M2”), поставете го в адаптер за “M2” Duo. Ако поставите носителя директно в слота за носител “Memory Stick Duo” без адаптера, е възможно да не успеете да го извадите от слота.

- Компютърът VAIO е тестван и одобрен за съвместимост с всеки един “Memory Stick” с до 32 ГБ с марката Sony, наличен на пазара към януари 2013 г. Въпреки това съвместимостта на “Memory Stick” не се гарантира при всички случаи.

- Използването на аудио и/или графични данни, които записвате без предварителното съгласие на съответния притежател(и) на авторско право, е в нарушение на закона за авторското право освен когато ги използвате за лична употреба. Съответно “Memory Stick” със защитени с авторско право данни може да се използва само в рамките на закона.

- Използвайте “Memory Stick” с логото на “MagicGate”, за да се възползвате от тази технология.

- Слотът “Memory Stick” на компютъра VAIO не поддържа технологията “MagicGate” на “Memory Stick” с капацитет до 256 МБ.

- Ако използвате “Memory Stick” на място, изложено на статично електричество или електрически шум, е възможно съхраняваните данни да се загубят.

- Максималният допустим размер за файл на “Memory Stick PRO Duo” или “Memory Stick PRO-HG Duo” е по-малко от 4 ГБ, както е указано в спецификацията на файловата система.

Обратно в началото на страницата

### Сродна тема

- Относно носителя “Memory Stick”
- Поставяне на “Memory Stick”
- Изваждане на носителя “Memory Stick”
- Форматиране на носителя “Memory Stick”
- Забележки относно използването на “Memory Stick”

Обратно в началото на страницата