# Ръководство за потребителя

# Компютър VAIO Duo 13SVD1321

Отпечатване

## ﻿﻿Първо прочетете това

Поздравяваме ви за покупката на този компютър VAIO(R).

### Относно конфигурацията на компютъра VAIO

За да научите повече за конфигурацията на компютъра VAIO, посетете уеб сайта за онлайн поддръжка на Sony. Вижте Относно уеб сайта за онлайн поддръжка за допълнителна информация.

Някои функции, опции и предоставени елементи може да не са налични на компютъра VAIO.

#### Функции

Наличните функции се различават в зависимост от избрания модел или опции. Не всички функции, описани в това ръководство, са налични в зависимост от модела.

#### Илюстрации

Илюстрациите, снимките или екранните снимки в това ръководство може да се различават малко в зависимост от избрания модел или опции.

#### Приложения

Предварително инсталираните приложения може да се различават в зависимост от избрания модел или опции. Възможно е описаните в това ръководство приложения да не са предварително инсталирани на компютъра VAIO.

### Предоставени ръководства

Изброените по-долу ръководства се предоставят с компютъра VAIO.

#### Екранна документация

- Ръководство за потребителя – Уводна версия (Добре дошли)

  Предварително инсталирано ръководство с ограничена информация за компютъра VAIO, насочено към поддръжката и интернет връзката. Ръководство за потребителя – Уводна версия е заменено с пълна версия на Ръководство за потребителя (това ръководство) след актуализиране.

- Ръководство за потребителя (това ръководство)

  Обща информация и инструкции за работа за компютъра VAIO, включително информация за поддръжка и отстраняване на неизправности

#### Печатна документация

- Кратко ръководство за потребителя

  Общ преглед за настройване и първи стъпки с компютъра VAIO

- Възстановяване, архивиране и отстраняване на неизправности

  Информация за начина на възстановяване и архивиране на компютъра VAIO, както и информация за отстраняване на неизправности

- Разпоредби за безопасност и информация за поддръжка

  Прочетете внимателно, преди да активирате безжични функции, като например безжичната LAN мрежа и BLUETOOTH технологията.

#### Други източници за справка

- Помощ и поддръжка на Windows (Windows Help and Support)

  Изчерпателен ресурс за практически съвети, уроци и демонстрации, които да ви помогнат да се научите да използвате компютъра VAIO.

  За отваряне на Помощ и поддръжка на Windows (Windows Help and Support) вж. Отваряне на Помощ и поддръжка на Windows (Windows Help and Support).

- Помощни файлове на приложенията

  Помощните файлове на приложенията може да се включват към предварително инсталираните приложения на компютъра VAIO. Възможно е да разполагате с достъп до помощните файлове от помощното меню.

### Забележка

- Copyright 2013 Sony Corporation. Всички права запазени.

- Това ръководство и описаният в него софтуер не може да се възпроизвеждат, превеждат или преобразуват в каквато и да било форма за четене от машина изцяло или отчасти без предварително писмено съгласие.

- Sony Corporation не предоставя никакви гаранции по отношение на това ръководство, софтуера или друга съдържаща се тук информация и с настоящото изрично отхвърля всякакви подразбиращи се гаранции за продаваемост или годност за определена цел във връзка с това ръководство, софтуера или друга подобна информация. При никакви обстоятелства Sony Corporation няма да поема отговорност за каквито и да било случайни, произтичащи или специални щети въз основа на закононарушение или договор, свързани с това ръководство, софтуера или друга съдържаща се тук информация, нито произтичащи по друг начин от тях или от използването им.

- В ръководството не са обозначени знаците (TM) или (R).

- Sony Corporation си запазва правото на промени в това ръководство или съдържащата се в него информация по всяко време и без предизвестие.

- Описаният в ръководството софтуер се регулира от условията на отделно лицензионно споразумение с потребител.

- Sony Corporation не носи отговорност и няма да компенсира загуби на записи на компютъра VAIO, външни носители или устройства за записване, както и за всякакви подобни загуби, включително когато записите не са направени поради неизправност на компютъра или когато съдържанието на даден запис се загуби или повреди поради неизправност или по време на поправка на компютъра. Sony Corporation няма да възстановява или копира записите, направени на компютъра, външни носители или устройства за записване, при никакви обстоятелства.

- Функциите и спецификациите подлежат на промени без предизвестие.

Обратно в началото на страницата

### Сродна тема

- Относно уеб сайта за онлайн поддръжка

Обратно в началото на страницата