# Ръководство за потребителя

# Компютър VAIO Duo 13SVD1321

Отпечатване

## Забележки относно възстановяването

Прочетете подробно забележките по-долу, преди да възстановите компютъра VAIO.

### Важни забележки относно възстановяването

- Възстановяването на компютъра VAIO ще изтрие всички данни от вграденото устройство за съхранение и ще възстанови всички настройки в първоначалното фабрично състояние. Уверете се, че разполагате с архивно копие на ценните данни.

  Ако искате да запазите основните настройки и личните данни, обновете компютъра. Вижте Обновяване на компютъра VAIO за допълнителна информация.

- Преди възстановяване на компютъра изключете всички периферни устройства от компютъра VAIO, с изключение на захранващия кабел, адаптера за променлив ток и устройствата, необходими за възстановяването.

- Оставете захранващия кабел или адаптера за променлив ток свързан към компютъра VAIO по време на процеса на възстановяване.

- Не спирайте възстановяването, докато процесът не завърши.

- Ако сте забравили паролата и не може да стартирате процеса на възстановяване, свържете се с оторизиран център за сервиз/поддръжка на Sony, за да я подновите. Ще трябва да заплатите такса за подновяване на паролата.

### Забележки за приложенията

- При възстановяването на компютъра VAIO може да възстановите само предварително инсталираните приложения. Приложенията, които сте инсталирали сами, или данните, които сте създали след покупката, не може да се възстановяват. Освен това не може да възстановите само Windows.

- Определени предварително инсталирани приложения включват опции, позволяващи тяхното деинсталиране или инсталиране. Въпреки това приложенията може да не работят правилно на компютъра VAIO, ако се използват такива опции.

- Инсталирането на приложения за модифициране на размерите на дялове може да забрани възстановяването или създаването на носители за възстановяване. За да избегнете това, създайте носителя за възстановяване непосредствено след като компютърът VAIO стане готов за използване. Вижте Създаване на носители за възстановяване за допълнителна информация.

Обратно в началото на страницата

### Сродна тема

- Относно възстановяването
- Създаване на носители за възстановяване
- Възстановяване от областта за възстановяване
- Възстановяване от носител за възстановяване

Обратно в началото на страницата